Diari Oficial de la Generalitat Valenciana


Sumari del DOGV 3112, del 31-10-1997 (1997/11432)

RESOLUCIÓ de 22 d'octubre de 1997, del director general de Funció Pública, per la qual s'aproven les relacions de llocs de treball de l'administració al servei del Consell de la Generalitat Valenciana. . Presidència de la Generalitat. Conselleria de Presidència. Conselleria d'Economia, Hisenda i Administració Pública. Conselleria d'Obres Públiques, Urbanisme i Transports. Conselleria de Cultura, Educació i Ciència. Institut Valencià de la Joventut. Conselleria de Sanitat. Conselleria d'Ocupació, Indústria i Comerç. Conselleria d'Agricultura, Pesca i Alimentació. Institut Valencià d'Investigacions Agràries. Conselleria de Medi Ambient. Conselleria de Benestar Social.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3112

Data del DOGV
:   31-10-1997

Secció del DOGV
:   AUTORITATS I PERSONAL - PLANTILLES ORGÀNIQUES I RELACIONS DE LLOCS DE TREBALL

Número del document
:   1997/11261


Organisme emissor
:   Conselleria d'Economia, Hisenda i Administració Pública

Tipus de document
:   Resolució

Valenciana. [1997/11653]
  
Les relacions de llocs de treball, tal com vénen configurades en el
  
text refós de la Llei de la Funció Pública Valenciana, constitueixen
  
un instrument essencial per a l'ordenació i la gestió del personal de
  
la Generalitat Valenciana. Per tal que aquest instrument siga útil és
  
imprescindible la seua actualització, de manera que siga un fidel
  
reflex de la classificació dels llocs de treball.
  
Per això, en aquests moments cal procedir a una nova aprovació i
  
publicació de les relacions de llocs de treball de les distintes
  
conselleries i organismes autònoms que componen l'administració al
  
servei del Consell de la Generalitat Valenciana, que incorpore les
  
modificacions realitzades des de les últimes publicacions.
  
Les modificacions operades durant aquest temps són conseqüència, en
  
uns casos, de canvis normatius o de la necessitat d'adaptació de la
  
classificació dels llocs als criteris consolidats per la doctrina
  
jurisprudencial. En altres casos, les modificacions són conseqüència
  
de canvis organitzatius, reflex de noves necessitats socials.
  
Entre els canvis normatius que han afectat d'una manera general la
  
modificació de la classificació dels llocs de treball cal destacar el
  
que es va operar mitjançant el Decret 99/1995, pel qual es reordena el
  
sistema retributiu corresponent al personal al servei de
  
l'administració del Consell de la Generalitat Valenciana i de les
  
entitats autònomes que en depenen, i que afecta, fonamentalment, la
  
caracterització del complement específic.
  
A banda de les sentències que han obligat a modificar la
  
classificació de llocs concrets de treball, hi ha d'altres que afecten
  
temes més genèrics, en especial les que es refereixen al canvi de
  
naturalesa (laboral, funcionarial sector general, o funcionarial
  
sector especial) de determinats col·lectius de llocs. Tant unes com
  
altres fan necessària l'actualització de les relacions de llocs de
  
treball.
  
Durant aquest període s'han transferit, per part de l'administració
  
de l'Estat, noves funcions i serveis a la Generalitat Valenciana.
  
Aquestes transferències han comportat els corresponents traspassos de
  
personal i la creació de nous llocs de treball, la qual cosa ha
  
alterat substancialment el contingut de les relacions de llocs.
  
En relació amb les modificacions organitzatives cal recordar que
  
s'han produït una sèrie de canvis en les estructures orgàniques de
  
l'administració del Consell, que han dut a l'actual disseny de les
  
conselleries. Així, des de la darrera publicació de les relacions de
  
llocs de treball, s'ha alterat tant el nombre i denominació de les
  
conselleries com la distribució de les competències entre elles i les
  
seues estructures internes, aquestes últimes aprovades mitjançant els
  
corresponents reglaments orgànics.
  
D'altra banda, s'ha plantejat la necessitat d'abordar un procés de
  
reorganització administrativa amb la finalitat d'aconseguir la
  
racionalitat i modernització de l'administració de la Generalitat
  
Valenciana. En aquest procés és fonamental la correcció de les
  
disfuncions detectades en les relacions de llocs de treball a través
  
de la gestió quotidiana, de manera que aquestes siguen un instrument
  
útil per a una administració amb capacitat de resposta a les
  
necessitats de cada moment, alhora que afavoridora de la mobilitat i
  
promoció professional dels seus empleats.
  
S'ha manifestat, en aquest sentit, la necessitat d'aplicar nous
  
criteris que proporcionen una major cohesió interna a les relacions de
  
llocs de treball, tot facilitant la gestió del personal i eliminant
  
barreres innecessàries a la carrera administrativa dels empleats
  
públics. Per a això s'ha iniciat un procés encaminat a
  
l'homogeneïtzació de la denominació i funcions dels llocs en tots
  
aquells casos en que no està plenament justificada la diversitat. Així
  
mateix, en aquest procés es preveu la restricció al màxim de
  
l'existència de mèrits preferents i requisits per a la provisió dels
  
llocs, ja que actuen com a barreres a la mobilitat professional.
  
No solament es pretén actualitzar les relacions de llocs de treball
  
al moment actual, sinó també preveure el procediment per a revisar-les
  
i mantenir-les actualitzades a les necessitats del futur. En aquest
  
procediment participen els representants del personal al servei de
  
l'administració de la Generalitat, d'acord amb el que preveu la
  
normativa vigent.
  
Amb l'objecte de canalitzar aquesta participació dels representants
  
del personal i d'establir les bases de la racionalització i
  
actualització de les relacions de llocs, l'1 de juliol de 1997 es va
  
subscriure l'Acord de la Mesa Sectorial de la Funció Pública i de la
  
Comissió d'Interpretació, Vigilància i Estudi del II Conveni
  
Col·lectiu (CIVE) en matèria de procediment de classificació de llocs
  
de treball, elaboració de les corresponents relacions, racionalització
  
del sistema retributiu i constitució de la Comissió de Condicions de
  
Treball. En aquest acord es fixen, com a criteris que hauran de regir
  
per a les classificacions dels llocs i per a l'elaboració de les
  
relacions de llocs de treball, els següents:
  
Predomini dels llocs tipus, amb funcions polivalents, sobre llocs
  
singulars.
  
Excepcionalitat dels mèrits preferents.
  
Establiment únicament de requisits imprescindibles i objectivables.
  
Sistema retributiu més racional.
  
Com a primer pas per a l'aplicació d'aquest darrer criteri es preveu
  
en l'acord l'elevació i equiparació dels nivells de complement de
  
destinació mínim dins de cada grup, i l'administració ha dictat els
  
actes administratius necessaris per a fer efectiva l'esmentada
  
elevació de nivells, que tindrà efectes des del dia primer del mes
  
següent a aquesta publicació.
  
També mitjançant l'esmentat Acord, es crea una Comissió de
  
Condicions de Treball, dependent de la Mesa Sectorial de la Funció
  
Pública i de la CIVE, la qual, sense perjudici de les competències
  
atribuïdes legalment als fòrums de negociació col·lectiva en cadascun
  
d'aqueixos àmbits, coneixerà i negociarà amb l'objecte de vetlar pel
  
compliment del que disposa l'acord en matèria, entre d'altres, de
  
classificació de llocs i elaboració de relacions de llocs de treball.
  
Després dels primers treballs d'aquesta Comissió de Condicions de
  
Treball, es va arribar, el 8 d'octubre de 1997, a l'acord entre
  
l'administració i les organitzacions sindicals presents en la Mesa
  
Sectorial de la Funció Pública i en la CIVE, de publicar les relacions
  
de llocs de treball, tot entenent que la Comissió continuarà, d'acord
  
amb la finalitat per a la qual fou constituïda, immediatament després
  
de la publicació, les reunions que siguen necessàries amb l'objecte de
  
mantenir permanentment actualitzades i adequades les relacions de
  
llocs de treball. Igualment, tal com s'acordà en l'esmentada Comissió,
  
les relacions que es publiquen recullen els aspectes relatius a
  
classificació de llocs de treball d'altres acords subscrits fins la
  
data.
  
Les relacions de llocs de treball que es publiquen contenen, tal com
  
es disposa en el text refós de la Llei de la Funció Pública
  
Valenciana, la denominació de cada lloc, les seues característiques
  
essencials (naturalesa, sector, grup), les retribucions
  
complementàries que els corresponguen, els requisits exigits per a la
  
seua ocupació, els mèrits preferents, si escau, i la forma de
  
provisió. També s'hi inclouen d'altres dades, com les indicacions
  
sobre si el lloc està declarat en situació amortitzable o si té
  
assignat algun tipus de jornada especial reduïda. En els casos de
  
llocs que tenen assignats mèrits preferents, aquests figuren en una
  
segona part de la relació de la conselleria o organisme autònom en
  
qüestió.
  
Atès que la publicació de les funcions no és obligatòria segons les
  
disposicions esmentades, i havent-hi consens en la Comissió de
  
Condicions de Treball sobre la necessitat de continuar treballant en
  
l'adequació als principis assenyalats, les funcions esmentades no es
  
publiquen com en d'altres ocasions, sense que això res no obste a la
  
plena vigència de les que actualment té assignades cada lloc d'acord
  
amb la seua classificació.
  
El procés que ha dut a l'aprovació de les relacions de llocs de
  
treball s'ha realitzat amb negociació prèvia amb els sindicats
  
representatius en l'àmbit de la Generalitat Valenciana, a l'empara del
  
que disposa la Llei 9/1987, de 12 de juny, sobre Òrgans de
  
Representació, Determinació de les Condicions de Treball i
  
Participació del Personal al Servei de les Administracions Públiques,
  
II Conveni Col·lectiu del personal laboral al servei de
  
l'administració Autonòmica i en el Reial Decret Legislatiu 1/1995, de
  
24 de març, pel qual s'aprova el text refós de la Llei de l'Estatut
  
dels Treballadors. Al mateix temps, la Direcció General de
  
Pressupostos de la Conselleria d'Economia, Hisenda i Administració
  
Pública ha informat favorablement sobre l'existència de dotació
  
pressupostària dels llocs de treball continguts en les corresponents
  
relacions de les conselleries i organismes autònoms que s'aproven, en
  
compliment del que estableixen els articles 19 del text refós de la
  
Llei de la Funció Pública Valenciana i 1 de la Llei de la Generalitat
  
Valenciana 8/1995, de 29 de desembre, de Mesures Fiscals,
  
Administratives i d'Organització de la Generalitat Valenciana.
  
Per tot això, en virtut de les competències atorgades per l'article
  
27.c) del Decret Legislatiu de 24 d'octubre de 1995, del Consell de la
  
Generalitat Valenciana, pel qual s'aprova el text refós de la Llei de
  
la Funció Pública Valenciana, i en exercici de la delegació de
  
competències realitzada per Ordre de 3 de març de 1997, del conseller
  
d'Economia, Hisenda i Administració Pública (DOGV núm. 2.946, de
  
06.03.97), resolc:
  
Primer
  
Aprovar les relacions de llocs de treball que figuren en els annexos
  
d'aquesta resolució i que corresponen a les conselleries i organismes
  
autònoms següents:
  
Presidència de la Generalitat
  
Conselleria de Presidència
  
Conselleria d'Economia, Hisenda i Administració Pública
  
Conselleria d'Obres Públiques, Urbanisme i Transports
  
Conselleria de Cultura, Educació i Ciència
  
Institut Valencià de la Joventut
  
Conselleria de Sanitat
  
Conselleria d'Ocupació, Indústria i Comerç
  
Conselleria d'Agricultura, Pesca i Alimentació
  
Institut Valencià d'Investigacions Agràries.
  
Conselleria de Medi Ambient
  
Conselleria de Benestar Social
  
Segon
  
Publicar les esmentades relacions en el Diari Oficial de la
  
Generalitat Valenciana.
  
 Recursos
  
Contra aquesta resolució, que posa fi a la via administrativa, es
  
podrà interposar recurs contenciós administratiu davant la Sala
  
d'aqueixa jurisdicció del Tribunal Superior de Justícia de la
  
Comunitat Valenciana, en el termini de dos mesos comptadors des de
  
l'endemà de la publicació en el DOGV, segons el que estableixen els
  
articles 37 i 58.1 de la Llei de 27 de desembre de 1956, Reguladora de
  
l'esmentada Jurisdicció. La interposició del recurs requerirà la
  
comunicació prèvia a la conselleria d'Economia, Hisenda i
  
Administració Pública a què es refereixen els articles 110.3 de la
  
Llei 30/1992, de 26 de novembre, de Règim Jurídic de les
  
Administracions Públiques i del Procediment Administratiu Comú, i 57.2
  
f) de l'esmentada Llei Reguladora (disposició addicional onzena de la
  
Llei 30/1992). Tot això, sense perjudici que puga exercitar-se
  
qualsevol altre recurs o acció que s'estime procedent.
  
València, 22 d'octubre de 1997.- El director general de la Funció
  
Pública: Fernando Cano Pérez.